اياعح حتب Ahhotep ، ملكه مصريه معنى اسمها " سلام على القمر " ، اول ست تاخد نيشان عسكرى فى التاريخ. مرات الملك سقنن رع و ام الملوك كاموس و أحمس الاول. بعد استشهاد ابنها الاكبر كاموس و هو بيحارب الهكسوس لعبت دور سياسى و عسكرى كبير فى جمع و مساندة الجيش المصرى و قياداته ، جمعت العسكر اللى كانو منهزمين و قادتهم و اشرفت على تدريباتهم فى فترة الاستعداد لتحرير مصر من الهكسوس. فى الوقت ده كانت وصيه على ابنها احمس اللى كان لسه ملك صغير و لعبت دور مستشاره السياسى و العسكرى وقت محاربته الهكسوس . و نالت " نيشان التلت دبانات الدهبيه " و ده كان اعلى نيشان عسكرى اياميها و بكده بتعتبر اول ست فى التاريخ تاخد نيشان عسكرى. كرمها ابنها احمس بقوله : " امدحو ست البلد ام الملك ، أخت الملك ، مرات الملك ". فيه فايلات فى تصانيف ويكيميديا كومونز عن: اياعح حتب